नई दिल्ली। सर्वे के अनुसार अवांछित फोन कॉल से होने वाली परेशानी के मामले में भारत अन्य देशों की श्रेणी में पहले स्थान पर है. टेलिकॉम कंपनी के लुभावने वादों औऱ बैंकों से कर्ज, कार्ड की पेशकश से लेकर ग्राहकों को फोन कनेक्शन बदलने के लिये सस्ते डेटा की जानकारी देने वाली फोन कालों से आम भारतीय दूरसंचार ग्राहक परेशान हैं। इस तरह की कॉल से परेशान देशों की सूची में भारत पहले स्थान पर है। एक सर्वे में यह निष्कर्ष निकाला गया है।